दत्तात्रेय भगवान की मनाई जयंती, गाजे-बाजे के साथ निकली शोभायात्रा
गोस्वामीसमाज की ओर से शुक्रवार को दत्तात्रेय भगवान की जयंती धूमधाम से मनाई गई। इसको लेकर शहर में गाजे बाजे के साथ शोभायात्रा निकाली गई। शोभायात्रा में दत्तात्रेय भगवान के जयकारे और महिलाओं के मांगलिक गीतों से माहौल भक्तिमय बना रहा। बैंड बाजों के साथ निकली शोभायात्रा में युवाओं ने नृत्य का आनंद लिया।
गोस्वामी समाज के अध्यक्ष गोकुल गिरी ने बताया कि दत्तात्रेय जयंती के उपलक्ष्य में मणिनगर स्थित समाज भवन में दशनाम गोस्वामी समाज संस्था की ओर से शोभायात्रा निकाली गई। गाजे बाजे के साथ निकली शोभायात्रा राधाकृष्ण मंदिर से रवाना होकर भालेलाव रोड, आईमाता वडेर से गोगा मंदिर होकर समाज भवन पहुंचकर संपन्न हुई। शोभायात्रा में महिलाएं सिर पर कलश धारण किए चल रही थी। इस मौके पर समाज के शिवपुरी देवगिरी, उदय पुरी, भगवान गिरी, ललित पुरी, आनंद गिरी, पार्षद मुकेश गोस्वामी, युवा अध्यक्ष अरविंद भारती, गजेंद्र पुरी, सुरेश पुरी, भंवर भारती, दिग्विजय गोस्वामी राकेश गिरी समेत समाज के कई लोग मौजूद थे।
शोभायात्रा में गूंजे दत्तात्रेय भगवान के जयकारे
प्रतिभागियों को किया सम्मानित
संस्थाकी ओर से एक दिन पूर्व आयोजित ज्ञान प्रतियोगिता में प्रथम, द्वितीय तृतीय स्थान प्राप्त करने वाले प्रतिभागियों को महंत परशुराम गिरी महाराज के सानिध्य में सम्मानित किया गया। कार्यक्रम में महंत ने कहा कि समाज में एकता होनी चाहिए। एकजुट रहने से ही समाज का विकास संभव है। कार्यक्रम में महंत किशन भारती महंत नारायण भारती ने भी विचार व्यक्त किए। कार्यक्रम के अंत में महाप्रसादी का आयोजन किया गया।
पाली. गोस्वामीसमाज की निकाली गई शोभायात्रा। फोटो| भास्कर
hin_Deva hin_Deva hin_Deva bho_Deva hin_Deva hin_Deva hin_Deva